stanford-oval/wikipedia huggingface dataset:
עמק יוסמיטי
היסטוריה > יוסמיטי: הפארק הראשון

תושבי החוף המזרחי החלו להעריך את העמק כתוצאה מציוריו של איירס וקמה תנועה שנועדה לשמר אותו. אישים רבי השפעה כדוגמת גאלן קלארק (Galen Clark‏; 1910-1814), הכומר תומאס סטאר קינג (Thomas Starr King‏; 1864-1824) ואדריכל הנוף פרדריק לו אולמסטד היו בין האישים שהאיצו בסנטור ג'ון קונס (John Conness) מקליפורניה לנסות לשמר את יוסמיטי.
ב-30 ביוני 1864 חתם נשיא ארצות הברית אברהם לינקולן על החוק שהעניק את עמק יוסמיטי ואת חורשת מריפוסה של עצי הסקוויה הענקית למדינת קליפורניה "עבור שימוש הציבור, לנוח ולנפוש", שתי החלקות "תהיינה בלתי ניתנות לערעור לעולם". זו הייתה הפעם הראשונה בהיסטוריה שהממשלה הפדרלית הקצתה שטחי נוף רק כדי להגן עליהם ולאפשר את ההנאה מהם לכולם.
הכרזה על שטח כפארק אינה מספיקה על מנת להגן עליו. קליפורניה לא הקימה מנהל עבור הפארק עד 1866, כאשר המדינה מינתה את גאלן קלארק כשומר הפארק. אחר-כך התנהלו דיונים משפטים במשך 11 שנים כנגד אנשים שטענו לבעלות על שטחים בעמק. האתגר של התיירות הגוברת, הצורך לסלול תחילה דרכים למרכבות, ואז מסילת הברזל של עמק יוסמיטי (פעלה בין 1907 ל-1945), יחד עם בתי מלון ומתקנים נוספים בעמק ובסביבתו קיבל מענה עד סוף המאה ה-19. אבל לעמק נגרם נזק סביבתי ניכר בתקופה זו. הבעיות שנגרמו לפארק יוסמיטי תחת הניהול של המדינה היו בין הגורמים להקמת הפארק הלאומי ילוסטון כפארק הלאומי הראשון ב-1872.
בשל הקושי בנסיעה לשם, הגיעו המבקרים הראשונים לעמק למשך כמה שבועות עד כמה חודשים, לעיתים קרובות כמשפחות שלמות עם רכושם. משום כך הוקמו המלונות הראשונים עבור שהייה ממושכת, ונועדו בעיקר ללקוחות עשירים, אשר יכלו לבלות תקופות ארוכות מחוץ לבית. אחד המלונות האלה, מלון ואוונה (Wawona Hotel), שנבנה בשנות ה-80 של המאה ה-19, עדיין פועל.
אחר שהעמק הפך לפארק, היה עדיין השטח שסביבו מטרה לכריתת עצים, לכרייה ולרעיית מקנה. ג'ון מיור פרסם את הנזק שנגרם לכרי הדשא התת-אלפיניים הסובבים את העמק ובשנת 1890 הקימה הממשלה פארק לאומי שכלל שטח הרבה יותר גדול, המקיף את עמק יוסמיטי ואת חורשת מריפוסה. בדומה לילוסטון היה הפארק הפדרלי החדש תחת שלטון הצבא האמריקני עד 1914. ב-1906 ויתרה המדינה על העמק וחורשת מריפוסה והם עברו לבעלות הממשלה הפדרלית. שירות הפארקים הלאומיים של ארצות הברית, קיבל לידיו את ניהול הפארק עם הקמתו בשנת 1916.
היסטוריה מודרנית

לאחר הקמתו של שירות הפארקים החזיקו בעלי מלון נפרדים רבים בחוזי זיכיון נפרדים. חברת פארק יוסמיטי (Yosemite Park Company) בנתה את יוסמיטי לודג', ולכפר יוסמיטי הייתה קבוצת סוחרים משלו. שרפה הרסה חלק ממלונות העמק המקוריים ובעלי זיכיונות באו והלכו עד ששירות הפארקים הכריח את שתי החברות הגדולות להתמזג כדי שניתן יהיה להעניק חוזה זיכיון אחד. בשנת 1925 הפכו שתי החברות המשפחתיות לחברת קארי ופארק יוסמיטי (Yosemite Park and Curry Company), ובנו והפעילו את מלון אהוונצ'י (Ahwahnee Hotel) כמשרדי החברה במשך שנים, תוך יצירת מספר מסורות, כולל ארוחת ברסברידג' (Bracebridge dinner).
כפר קארי (Curry Village) היה אתר שממנו צפו תיירים על מפלי האש של יוסמיטי. "מפלים" אלו היו בפועל מקבצים גדולים של גחלים לוהטים אדומים שהושלכו מנקודת גליישר. שירות הפארקים הפסיק מנהג זה ב-1969 כחלק מתהליך ארוך של הפסקת השימוש באטרקציות מלאכותיות.
ב-6 ביולי 1996 התרסקה מפולת סלעים ששקלו בין 60,000 ל-80,000 טון 550 מטרים לתוך העמק מהצד המזרחי של נקודת גליישר במהירות של 260 קילומטרים לשעה. אבק אפף חלק זה של העמק במשך ימים, והרוח שנוצרה מהאוויר שנדחק בשל המפולת הגיעה למהירות של 480 קילומטרים לשעה. אדם אחד נהרג במפולת.
עמק יוסמיטי הוא אתר מאתרי טיפוס הסלעים החשובים בעולם. הקירות הזקופים הגבוהים של צוקי הגרניט שימשו לאין ספור טיפוסים מאז שנות ה-50 של המאה ה-20 ומתחו את היכולות של המטפסים לשיאים חדשים. בעוד שמסורתית נהגו המטפסים לטפס על הקירות במשך כמה ימים כשהם מצמידים מאהל לקיר הסלע, מאפשרים טכניקות טיפוס מודרניות לסייע למטפסים לעלות על הצוק במשך כמה שעות בלבד. מטפסי סלעים רבים שוהים במחנה 4 על קרקעית העמק לפני תחילת הטיפוס על הקירות הגבוהים.
אל קפיטן הוטבע על צד הערך של המטבע קוורטר משנת 2010. שביל ההליכה אל פסגת האף דום הוא אחד השבילים הפופולריים מהעמק והוא צפוף במיוחד. הפארק דורש כיום השגת רישיון על מנת להשתמש בשביל ההליכה, ב-2011 נמכרו כל הרישיונות זמן קצר לאחר שהיו זמינים. הפארק משתמש בהגרלה עבור מטיילים שרוצים להשתמש בשביל.
היסטוריה מודרנית > תוכנית הנהר מרסד

ב-1987 הגדיר הקונגרס של ארצות הברית קרוב ל-200 קילומטרים של נהר המרסד כנהר פראי ונופי (Wild and Scenic River). הפארק הלאומי יוסמיטי כולל 130 קילומטרים מתוכם, ובעמק כלולים 13 קילומטרים. הגדרה זו "...תשמר את הנהר מרסד כנהר הזורם בחופשיות ותגן על איכות המים והתכונות יוצאות הדופן הגורמות לנהר לשאת בכבוד את התואר". במרץ 2014 פרסם שירות הפארקים את "תוכנית הניהול המקיפה לנהר מרסד הנופי והפראי" המטפלת בשימור הנהר, בטיחות, ובשיפור חוויית המבקרים בפארק. התוכנית תשחזר כרי עשב ואזורי גדות הנחל ותסלק כבישים לא חיוניים. קיבולת המחנאות תגדל ב-37%, ושירותי נופש יורחבו. התוכנית כוללת הגדלה של 8% של מקומות החנייה למבקרים ליום אחד לעמק יוסמיטי, כולל מגרש חניה חדש ובו מקום ל-300 מכוניות. התוכנית תאפשר לעמק להכיל שיא של 20,100 מבקרים ליום.
על התוכנית נמתחה ביקורת בכך שנתנה עדיפות למבקרים בפארק מול שימור הנהר והעמק. המבקרים מאמינים שיש להטיל מגבלות נוספות על מספר הרכבים ומקומות החניה בעמק, ולשים דגש יותר גדול על תחבורה ציבורית. בימי קיץ עמוסים עלולים להיות עיכובים ארוכים ופקקי תנועה בכניסה ליוסמיטי.
לקריאה נוספת

Schoenherr, Allan A. (1995). A Natural History of California. UC Press. ISBN 0-520-06922-6.
Bunnell, Lafayette (1892). The Discovery of the Yosemite (3rd ed.). New York: F.H. Revell Company. ISBN 0-8369-5621-4.
Harris, Ann G.; Tuttle, Esther; Tuttle, Sherwood D. (1997). Geology of National Parks (5th ed.). Iowa: Kendall/Hunt Publishing. ISBN 0-7872-5353-7.
Wuerthner, George (1994). Yosemite: A Visitors Companion. Stackpole Books. ISBN 0-8117-2598-7.
Schaffer, Jeffrey P. (1999). Yosemite National Park: A Natural History Guide to Yosemite and Its Trails. Berkeley: Wilderness Press. ISBN 0-89997-244-6.
Roper, Steve (1994). Camp 4: Recollections of a Yosemite Rockclimber. The Mountaineers. ISBN 0-89886-587-5.
Clarke, W. A. (באוגוסט 1902). "Automobiling In The Yosemite Valley". Overland Monthly, and Out West Magazine. XL (2): 104–110. {{cite journal}}:  (עזרה)
הערות שוליים

↑  Brief Story of the Geology of Yosemite Valley (1943) by M. E. Beatty
↑  El Capitan Moraine And Ancient Lake Yosemite
1 2  Who lived here?
↑  "Half Dome: Everything you need to know about Yosemite's most demanding day hike". www.yosemitehikes.com.
↑  "Merced - Friends of the River". www.friendsoftheriver.org. אורכב מ-המקור ב-2014-09-28. נבדק ב-2017-07-29.
↑  "Merced River Final Plan and EIS - Yosemite National Park (U.S. National Park Service)". www.nps.gov. אורכב מ-המקור ב-28 בדצמבר 2014. {{cite web}}:  (עזרה)
↑  "Yosemite National Park | National Parks Traveler". www.nationalparkstraveler.com.
↑  "CSERC: Yosemite overcrowded - Problems and Solutions". www.cserc.org. אורכב מ-המקור ב-2015-01-24. נבדק ב-2017-07-29.
| --- | --- |
בקרת זהויות :  NLI: 987007531986305171  LCCN: sh85149248  NARA: 10046154  NKC: ge727540  VIAF: 234315619   WorldCat (עם VIAF): 234315619 
סלע סנטינל בשקיעה
עמק יוסמיטי
מפלי יוסמיטי והאף דום בחורף
שלושת האחים נוצרו מהפלוטון של אל קפיטן
מבט מנקודת ואשבורן (Washburn Point) אל האף דום
עורבני שטלר
סנאי קרקע קליפורני
שביל מיסט מעל הנהר מרסד
מחנה אינדיאני בעמק יוסמיטי, אלברט בירשטדט, 1872
האף דום, עמק יוסמיטי, קליפורניה, מרגריט זוראק (Marguerite Zorach), מוזיאון ברוקלין
הציור הראשון של עמק יוסמיטי, תומאס איירס, 1855
גאלן קלארק לפני עץ הסקוויה גריזלי ג'יאנט בחורשת מריפוסה
מפל ורנל ביוסמיטי, ציור של קרלטון ווטקינס (Carleton Watkins) בערך 83–1873
עמק יוסמיטי מנקודת אינספירשן, מבקרים צופים במפלי ברידלווייל, 1921
אולה גונאר סולשיאר

אולה גונאר סולשיאר (בנורווגית: Ole Gunnar Solskjær; נולד ב-26 בפברואר 1973) הוא מאמן  וכדורגלן עבר נורווגי ששיחק בעמדות הקשר ההתקפי והחלוץ, וכיום משמש כמאמן בשיקטש.
סולשיאר שיחק בקבוצת מנצ'סטר יונייטד במשך 11 עונות בין 1996 ל-2007 וכבש 91 שערים ב-235 הופעות במדי הקבוצה. לזכותו גם 23 שערים ב-67 הופעות במדי נבחרת נורווגיה.
קריירה ככדורגלן

סולשיאר החל את קריירת הבוגרים שלו במועדון קלאוסננגן, שם שיחק במשך 4 עונות, ולאחר מכן עבר לקבוצת מולדה (בה כבש 32 שערים ב-44 משחקים).
בעונת 1996-97, הצטרף סולשיאר למנצ'סטר יונייטד. בעונתו הראשונה בקבוצה כבש 18 שערים ועזר לה לזכות באליפות במחזורים האחרונים של העונה.
בשנת 1999 כבש את שער הניצחון במהפך המפורסם של יונייטד 1–2 נגד באיירן מינכן בגמר ליגת האלופות.
בעונת 2001–2002 קיבל הזדמנות לפתוח בהרכב הפותח לצד רוד ואן ניסטלרוי ההולנדי והצליח להביא לדחיקת אנדי קול ודווייט יורק לספסל, אולם נדחק שוב לספסל כאשר ואן ניסטלרוי הציג יכולת טובה ממנו. סולשיאר קיבל הזדמנות נוספת והציג יכולת טובה כאשר דייוויד בקהאם נפצע, ובאותה עונה כבש 16 שערים במדי היונייטד ודחק את דייוויד בקהאם לספסל.
בעונת 2003–2004 נעדר סולשיאר לעיתים קרובות מהרכב הקבוצה בשל פציעות מרובות.
עם הגעתו של לואיס סאהה מפולהאם בינואר 2004 מצא את עצמו מחוץ להרכב ושיחק כמחליף, בדומה לתחילת הקריירה שלו בקבוצה. סולשיאר חזר מהפציעה ושיחק בגמר הגביע, בו יונייטד ניצחה.
בתחילת אוגוסט 2004 עבר ניתוח בברך, ניתוח שגרם לו להיעדר מכל עונת 2004–2005.
בתחילת עונת 2007 הודיע על פרישה מכדורגל עקב פציעות והותיר את מאמנו אלכס פרגוסון רק עם שלושה חלוצים בקבוצה. ב-2 באוגוסט 2008 נערך לכבודו משחק פרידה באולד טראפורד, בו ניצחה יונייטד 0–1 את אספניול.
בנבחרת נורווגיה שיחק במונדיאל 1998 ויורו 2000 והופיע בנבחרת למעלה מ-60 הופעות.
במהלך הקריירה המוצלחת שלו באולד טראפורד, במהלכה כבש 91 שערים ב-235 משחקים, הפך סולשיאר לאחד השחקנים האהודים והאהובים באנגליה בכלל ובמנצ'סטר יונייטד בפרט, כאשר גם אוהדי הקבוצות היריבות רחשו לו כבוד.
מקרה מפורסם בו הפגין סולשיאר ספורטיביות היה במשחק של יונייטד מול ניוקאסל יונייטד בשנת 1998, כאשר סולשיאר ביצע תיקול חריף על רוב לי, הוא ירד מיידית מהמגרש, עוד לפני שהשופט שלף כרטיס אדום.
האהדה בה זכה סולשיאר ביונייטד מצד הקהל, זיכתה אותו בכינוי "הרוצח בעל פני התינוק" (Baby-faced assassin) על שום מראהו הצעיר ויכולתו המטפורית לקטול קבוצות על ידי הבקעת שערים כמעט מכל מצב.
בשנים האחרונות שלו ביונייטד הפך סולשיאר לשחקן ספסל אך יכולתו לקום ולהבקיע בדקות הקריטיות של המשחק זיכתה אותו בכינוי נוסף - ה"סופר סאב" (מחליף על).
קריירת אימון

בשנת 2008 מונה סולשיאר למאמנה של קבוצת המילואים של מנצ'סטר יונייטד, והוביל אותה לזכייה בגביע ותיקי לנקשייר. הוא אף קיבל הצעה לאימון נבחרת נורווגיה, אך דחה אותה מאחר שלטענתו לא היה לו מספיק ניסיון על מנת לאמן את הנבחרת הלאומית.
ב-9 בנובמבר 2010 הסכים סולשיאר לקבל את משרת המאמן בקבוצת מולדה, הקבוצה שבה שיחק לפני מעברו למנצ'סטר יונייטד. סולשיאר קיבל את ברכתו של מאמן מנצ'סטר יונייטד סר אלכס פרגוסון לעזוב. פרגוסון תמך בסולשיאר ואמר שזוהי התחלה טובה לקריירת האימון שלו כמאמן ראשי. בעונתו הראשונה בקבוצה, הוביל סולשיאר את מולדה לאליפות הראשונה בתולדותיה, הישג אותו שחזר גם בעונתו השנייה במועדון. בעונתו השלישית, סיימה מולדה במקום השישי בליגה, אך זכתה בגביע הנורווגי.
ב-2 בינואר 2014 מונה סולשיאר למאמן קבוצת קארדיף סיטי מהפרמייר ליג, בתום העונה ירד עם הקבוצה לליגת המשנה. ב-18 בספטמבר התפטר מתפקידו לאחר רצף כישלונות של הקבוצה בליגת המשנה.
ב-21 באוקטובר 2015 חזר לאמן את מולדה.
ב-19 בדצמבר 2018 מונה למאמן קבוצת מנצ'סטר יונייטד עד לתום העונה.
ב-28 במרץ 2019 הוארך חוזהו של סולשיאר בקבוצה לשלוש שנים נוספות. ב-21 בנובמבר 2021 פוטר סולישאר מתפקידו לאחר פתיחת עונה גרועה שכללה תבוסה 0–5 ליריבה המרה ליברפול.
ב-17 בינואר 2025 מונה למאמן בשיקטש מליגת העל הטורקית.
הערות שוליים

↑  Ole Gunnar Solskjaer appointed Molde manager for second time, The Guardian, ‏21 באוקטובר 2015
↑  מנצ'סטר יונייטד הודיעה: אולה גונאר סולשיאר מונה למאמן עד סוף העונה, באתר וואלה, 19 בדצמבר 2018
↑  מנצ'סטר יונייטד הודיעה: סולשיאר חתם לשלוש שנים, באתר ynet, 28 במרץ 2019
| נבחרת נורווגיה – מונדיאל 1998 |
| --- | --- | --- |
|  1 גרודאס •  2 האלה •  3 יונסן •  4 ברג •  5 ביורנבי •  6 סולבקן •  7 מיקלנד •  8 ליאונרדסן •  9 ט.פלו •  10 רקדאל •   11 יקובסן •  12 מיירה • 13 בארדסן •  14 הגם • 15 אגן • 16 י.פלו • 17 ה.פלו • 18 אוסטנסטד • 19 הופטון • 20 סולשיאר • 21 ריסט • 22 סטראנד • מאמן: אולסן |  1 גרודאס •  2 האלה •  3 יונסן •  4 ברג •  5 ביורנבי •  6 סולבקן •  7 מיקלנד •  8 ליאונרדסן •  9 ט.פלו •  10 רקדאל •   11 יקובסן •  12 מיירה • 13 בארדסן •  14 הגם • 15 אגן • 16 י.פלו • 17 ה.פלו • 18 אוסטנסטד • 19 הופטון • 20 סולשיאר • 21 ריסט • 22 סטראנד • מאמן: אולסן | נורווגיה |
| נבחרת נורווגיה – יורו 2000 |
| --- | --- | --- |
|  1 מיירה •  2 ברגדולמו •  3 ברגסטאד •  4 ברג •  5 אנדרסן •  6 סטראנד •  7 מיקלנד •  8 סולבקן •  9 ט.פלו •  10 רקדאל •   11 סקמלסרוד •  12 אולסן • 13 באקה •  14 הגם • 15 ריסה • 16 אגן • 17 קארו • 18 איברסן • 19 באקה • 20 סולשיאר • 21 ריסט • 22 ביורנבי • מאמן: סמב |  1 מיירה •  2 ברגדולמו •  3 ברגסטאד •  4 ברג •  5 אנדרסן •  6 סטראנד •  7 מיקלנד •  8 סולבקן •  9 ט.פלו •  10 רקדאל •   11 סקמלסרוד •  12 אולסן • 13 באקה •  14 הגם • 15 ריסה • 16 אגן • 17 קארו • 18 איברסן • 19 באקה • 20 סולשיאר • 21 ריסט • 22 ביורנבי • מאמן: סמב | נורווגיה |
| --- | --- |
בקרת זהויות :  PLWABN: 9812464884305606  BIBSYS: 98051124  ISNI: 0000 0000 4314 3483  LCCN: nb2008002933  VIAF: 24129416   WorldCat (עם VIAF): 24129416
פארק פלאשינג מדוז

| --- | --- |

פסל היוניספרה בפארק
 מידע כללי
 תאריך הקמה:  1939 
 נתונים ומידות
 שטח:  508 הקטאר
 מיקום
 מדינה:  ארצות הברית ארצות הברית
 מיקום:  קווינס 
 קואורדינטות:  40°44′37″N 73°50′41″W﻿ / ﻿40.743746°N 73.84479°W﻿ / 40.743746; -73.84479
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיפארק פלאשינג מדוז(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיפארק פלאשינג מדוז
 
פארק פלאשינג מדוז או פארק פלאשינג מדוז - קורונה (באנגלית: Flushing Meadows Park או Flushing Meadows-Corona Park) הוא פארק בצפון רובע קווינס בעיר ניו יורק שבמדינת ניו יורק שבארצות הברית.
הפארק הוא השלישי בגודלו מבין הפארקים של העיר ניו יורק, והוקם כהכנה עבור התערוכה העולמית של ניו יורק (1939) שנערכה בו. בפארק נערך גם היריד העולמי של 1964 - 1965. בבנייני הפארק שהוסבו למקום משכנה הראשון של מליאת העצרת הכללית של האו"ם נתקבלה החלטת החלוקה שהייתה היסוד להקמת מדינת ישראל. במהלך התערוכה וכן פעם נוספת, בשנת 1965, הוטמנו בפארק שתי קפסולות זמן שמתוכננות להיפתח בשנת 6939.
שטחו של הפארק כ-5 קמ"ר והוא הוקם באתר שפיכת זבל שהיה במקום.
היסטוריה

בשנת 1946 הפכו בנייני היריד למשכנה של מליאת העצרת הכללית של האו"ם, עד שייבנה משכנו הקבוע של הארגון. העצרת הכללית נתכנסה באתר עד שנת 1951. מושבם של משרדי האו"ם, באותן שנים, היה באתר אחר הנקרא לייק סקסס במדינת ניו יורק. בשנת 1951 נחנך מטה האומות המאוחדות בגדה המזרחית של מנהטן, המהווה מאז את משכנם הקבוע של משרדי האו"ם ושל העצרת הכללית של הארגון.
בתולדות מדינת ישראל ייזכר האתר בתור המקום בו נערכה בכ"ט בנובמבר 1947 ההצבעה ההיסטורית של עצרת האו"ם בדבר תוכנית החלוקה, בה הוחלט ברוב קולות של 33 מדינות נגד 13 מדינות ובהימנעות 10 מדינות על חלוקת ארץ ישראל המנדטורית למדינה יהודית ולמדינה ערבית, החלטה שהניחה את היסוד להקמתה של מדינת ישראל.
המבנים שבאתר שופצו ושימשו ליריד העולמי של שנת 1964, במסגרתם נבנה דגם רחב ממדים של העיר ניו יורק המוצג עד היום. כיום משמשים המבנים את מוזיאון קווינס לאמנות. כמו כן מצויים בפארק היכל המדע של ניו יורק ותיאטרון קווינס.
היוניספרה שנבנתה כסמל היריד של שנת 1964 עומדת במרכז הפארק, במקום בו עמדה פריספרה ביריד של שנת 1939.
הבניין שהציג את מדינת ניו יורק ביריד העולמי ניצב חסר שימוש, והפך למבנה מוזנח המשמש בעיקר כאתר צילום לסרטים (לדוגמה הסרט גברים בשחור). מבנים אחרים ששימשו את היריד נהרסו במהלך השנים מאחר שלא נמצא להם שימוש.
אירועי ספורט בפארק

בפארק שוכן מרכז הטניס הלאומי בילי ג'ין קינג ובו נערכת מדי שנה אליפות ארצות הברית הפתוחה בטניס. כמו כן, נמצא בפארק אצטדיון סיטי פילד, המשמש את קבוצת הניו יורק מטס. אצטדיון זה החליף את אצטדיון שיי, שהיה ממוקם בעבר בפארק.
בפארק שני אגמים – אגם מדו ואגם וילו – המשמשים לשיט סירות. בפארק גם מצויים מסלולי אופניים ומסלולי טיול רבים, וכן מגרשי כדורגל וקריקט.
אבי וורצמן

אבי (אברהם) ווֹרְצְמָן (נולד ב-29 באוקטובר 1970, כ"ט בתשרי ה'תשל"א) הוא איש ציבור ישראלי, ששימש כסגן שר החינוך וחבר הכנסת מטעם הבית היהודי. היה ממייסדי הגרעין התורני בית מוריה, מנכ"ל תנועת מבראשית, וכן סגן ראש עיריית באר שבע ומחזיק תיק הרווחה והקהילה בעיר. כן היה יו"ר נשיאות ומרכז הבית היהודי. כיום הוא משמש מנכ"ל הכפר השיקומי עדי נגב שעל יד אופקים. מכהן בנוסף כיו"ר דירקטוריון החברה למתנ"סים.
חייו

וורצמן נולד לישראל נתנאל ודורית וורצמן (נכדת משה אוירבך ויהודה מנחם אלפונסו פצ'יפיצ'י) וגדל בבאר שבע. למד בישיבה התיכונית אהל שלמה בעיר ובישיבת מרכז הרב בירושלים. את שירותו הצבאי עשה כלוחם בגבעתי במסגרת ישיבת ההסדר אור עציון.
חייו > ראשית פעילותו

בשנת 1993 היה ממייסדי בית מוריה, שהיה לגרעין תורני המפעיל בית מדרש מרכזי ופעילויות קהילתיות רבות. בשנת 2002 זכה בפרס ראש הממשלה "מגן הילד" על הקמת רשת מועדוניות לילדים במצוקה – "אור לילד".
בשנת 2002 היה ממקימי תנועת מבראשית הפועלת בתחום החינוך הלא פורמלי והפורמלי בישראל ובעולם היהודי, בקרב דתיים וחילונים. עד שנת 2009 שימש וורצמן כמנכ"ל התנועה והיה ממקימי מיזם מסע ישראלי שבו משתתפים מאות אלפי תלמידים בישראל. בעבר שימש גם כמנכ"ל ישיבת הכותל ויועץ שר הבינוי והשיכון לפיתוח הנגב.
בשנת 2003 מונה כחבר בוועדה העליונה באגף שח"ר במשרד החינוך לקידום תקצוב והפעלת גרעיני מורים בערים ובשכונות הפיתוח. במסגרת זו היה מעורב בהקמתם ופיתוחם של גרעינים תורניים.
חייו > בעולם הפוליטי

בבחירות לרשויות המקומיות בנובמבר 2008 התמודד כראש רשימת "טוב לחינוך" למועצת העיר באר שבע, זכה בשלושה מנדטים ומונה לסגן ראש העיר ומחזיק תיק הרווחה והקהילה. לקראת הבחירות לכנסת ה-18 עלה שמו כאחד משלושת המועמדים הסופיים לראשות מפלגת הבית היהודי, אך לבסוף העדיפה המועצה הציבורית את הרב פרופ' דניאל הרשקוביץ על פניו.
ב-2012, בעקבות המפקד במפלגת הבית היהודי הודיע על תמיכה בנפתלי בנט לראשות הרשימה, נבחר במקום החמישי בבחירות המקדימות שהיה למקום השמיני ברשימה שאוחדה עם מפלגת תקומה. נבחר לחבר הכנסת בכנסת ה-19.
ב-18 במרץ 2013 מונה וורצמן לתפקיד סגן שר החינוך בממשלת ישראל ה-33, תחת השר שי פירון. במסגרת תחום אחריותו במשרד החינוך, היה וורצמן אמון על אגף החינוך לגיל הרך, על אגף שח"ר, על האגף לתרבות תורנית, על אגף השירות הלאומי ועל החינוך היהודי בתפוצות במשרד החינוך.
ביוזמתו של וורצמן הופעלו תוכניות לחיזוק ערכי היהדות בתוך מערכת החינוך: מיזם התנ"ך היומי "929" שבו לומדים מאות אלפי אנשים ונשים בכל הגילאים את אותו הפרק מהתנ"ך בכל יום, הוספת 500 תקני שירות לאומי, שילוב המתנדבות בגני ילדים והרחבת הפעילות של האגף לתרבות תורנית.
משרתו כסגן שר פקעה ב-4 בדצמבר 2014 עם התפטרותו של השר הממונה, וב-8 בדצמבר מונה מחדש לסגן שר החינוך תחת מ"מ שר החינוך וראש הממשלה בנימין נתניהו. הוא התמודד בפריימריז בבית היהודי והוצב במקום האחד-עשר ברשימת המפלגה הסופית לכנסת העשרים. הרשימה זכתה בשמונה מנדטים ווורצמן סיים את כהונתו בכנסת ב-31 במרץ 2015.
לאחר פרישתו מונה למנכ"ל הכפר השיקומי עדי נגב הסמוך לאופקים. ב-3 בדצמבר 2015, בעקבות התפטרותו של חבר הכנסת ינון מגל, חזר לכהן בכנסת, אולם הוא מסר שברצונו להמשיך את פעילותו בכפר השיקומי, והוחלף על ידי נפתלי בנט כעבור שלושה ימים. ב-5 באפריל 2016 נבחר על ידי נפתלי בנט לתפקיד יו"ר מרכז הבית היהודי ויו"ר נשיאות המפלגה.
חיים אישיים

נשוי לאילנית ואב לארבעה.
הערות שוליים

↑  עם פטירת השר אורי אורבך לאחר הגשת הרשימות עלה למקום העשירי ברשימה.
↑  יהונתן ליס, למרות החוק הנורווגי: בנט החליט במפתיע להחליף את ינון מגל בכנסת, באתר הארץ, 2 בדצמבר 2015
↑  אפרת קרסנר, ‏אבי וורצמן ויתר על מקומו בכנסת,  באתר כיפה
↑  ילקוט פרסומים תשע"ו, 2152: הודעה על חילופים של חברי הכנסת
אליסה סלוטקין

אליסה בלייר סלוטקין (באנגלית: Elissa Blair Slotkin; נולדה ב-10 ביולי 1976) היא פוליטיקאית יהודייה-אמריקאית חברת המפלגה הדמוקרטית המכהנת כחברת הסנאט של ארצות הברית מטעם מדינת מישיגן. קודם לכן, בשנים 2019–2025, ייצגה את מחוזות הקונגרס השמיני והתשיעי של מישיגן בבית הנבחרים של ארצות הברית. מחוז הבחירה אותו ייצגה שכן בדרום ודרום מזרח מישיגן, ובסיסו בלאנסינג הבירה, וכולל כמעט את כולה, וממשיך לפרברים הצפוניים והמערביים החיצוניים של דטרויט. בנובמבר 2024 נבחרה לסנאט והושבעה לתפקידה בינואר 2025.
ביוגרפיה

סלוטקין נולדה וגדלה בחווה בהולי שבמחוז אוקלנד במישיגן. היא בת למשפחה יהודית, העוסקת בחקלאות, עיבוד בשר ובייצור נקניקיות.
ב-1998 סיימה תואר ראשון בפקולטה לחקלאות של אוניברסיטת קורנל. ב-2001 למדה ערבית באוניברסיטה האמריקאית בקהיר. בשנת 2003 סיימה תואר שני ביחסים בינלאומיים מאוניברסיטת קולומביה. ב-2003 החלה לעבוד ב-CIA, במהלך שירותה נשלחה שלוש פעמים לעיראק כמומחית צבאית המתלווה לכוחות האמריקאים בשטח. בשנים 2005–2006 עבדה במשרדו של ראש המודיעין הלאומי ולאחר מכן חזרה לשירות ב-CIA. היא עבדה במטה המועצה לביטחון לאומי, בשנים 2009–2011 שימשה יועצת בכירה לענייני עיראק במחלקת המדינה ולאחר מכן מילאה מגוון תפקידים במחלקת ההגנה, עד 2017.
בנובמבר 2018 נבחרה לנציגת המחוז ה-8 של מישיגן בבית הנבחרים של ארצות הברית לאחר שגברה על חבר הקונגרס המכהן מהמפלגה הרפובליקנית, והושבעה לתפקידה בינואר 2019. היא מכהנת בוועדת ביטחון הפנים ובוועדת הכוחות המזוינים.
ב-27 בפברואר 2023 הכריזה סלוטקין על התמודדותה לסנאט של ארצות הברית בבחירות 2024 במישיגן, זאת לאחר שהסנאטורית הדמוקרטית המכהנת דבי סטייבנו הודיעה על פרישתה מהחיים הפוליטיים. היא גברה בבחירות על מייק רוג'רס מהמפלגה הרפובליקנית ברוב של פחות מ-0.4% ונכנסה לתפקידה בינואר 2025.
ביוגרפיה > יחסה לישראל

סלוטקין נחשבת לדמוקרטית שמאלית-מתונה, אוהדת ישראל, והתבטאה בנושא מספר פעמים. תמכה פומבית והצביעה בעד הסיוע הביטחוני לישראל בשנת 2021.
גינתה את דו"ח אמנסטי אינטרנשיונל, ואמרה כי "ביקורת על היחס של ממשלת ישראל לפלסטינים היא לגיטימית. אבל לכתוב דו"ח שמשתמש בחופשיות במונחים "אפרטהייד", "פשעי מלחמה" ו"טיהור אתני" מבלי להכיר מדוע מדינת ישראל נוסדה כמדינה יהודית, איך החוויה של השואה היהודית עיצבה את המדיניות, או במיוחד את האלימות חסרת ההבחנה שבה השתמשו חמאס וקבוצות טרור אחרות...קשה לקרוא את זה כדו"ח אובייקטיבי. אם מחברי הדו"ח הזה רוצים להתקדם לפתרון הסכסוך הזה, הם צריכים לפחות להכיר בכמה מהיסודות שמעצבים אותו."
התנגדה לסיפוח כמהלך חד צדדי ושיבחה את ישראל על שהסכימה להימנע מכך במסגרת הסכמי אברהם לנורמליזציה עם מדינות ערב.
ביוגרפיה > חיים אישיים

סלוטקין נשואה לדייב מור ששירת כטייס מסוקי אפאצ'י וכקולונל בצבא ארצות הברית והיא אם מאמצת לשתי בנותיו, האחת קצינה בצבא והשנייה רופאה. הם נפגשו בבגדד במהלך מלחמת עיראק ומתגוררים בהולי.
הערות שוליים

↑  דייוויד רייט, Rep. Elissa Slotkin entering race to succeed retiring Michigan Democratic Sen. Debbie Stabenow, באתר CNN‏, 27 בפברואר 2023 (באנגלית)
↑   ציוץ של Rep. Elissa Slotkin ברשת החברתית אקס (טוויטר), 21 בספטמבר 2021
↑   ציוץ של Rep. Elissa Slotkin ברשת החברתית אקס (טוויטר), 3 בפברואר 2022
↑   ציוץ של Rep. Elissa Slotkin ברשת החברתית אקס (טוויטר), 14 באוגוסט 2020
| --- | --- |
בקרת זהויות :  ISNI: 0000 0005 0019 0411  LCCN: no2019043937  SNAC: w66b7tms  US Congress: S001208  VIAF: 3988155411328508940003   WorldCat (עם VIAF): 3988155411328508940003
נעמי צור

| --- | --- |

נעמי צור
 לידה:  8 בספטמבר 1948 (בת 76) בריסטול, אנגליה
 מדינה:  ישראל 
 השכלה:  האוניברסיטה העברית בירושלים 
 תפקיד:  סגנית ראש עיריית ירושלים לתכנון וסביבה  חברת מועצת העיר ירושלים
 בן או בת זוג:  חיים צור 
 מספר צאצאים:  4 
 פרסים והוקרה:  פרס בוני ציון (2022) 
 
נעמי צור (נולדה ב-8 בספטמבר 1948) היא פעילה ציבורית בתחום איכות הסביבה בישראל, פוליטיקאית וסגנית ראש עיריית ירושלים לשעבר. במסגרת תפקידה הייתה אחראית לתכנון אסטרטגי, איכות הסביבה, קיימות ושימור היסטורי של העיר. 2022 זוכת פרס מפעל חיים בוני ציון.
ביוגרפיה

נעמי צור נולדה ב-1948 בבריסטול לבית יהודי ובשנת 1966 עלתה לישראל. אביה של צור, פרופ' יוסף יפה, היה פרופסור לרפואה באוניברסיטה העברית בירושלים והיה אחד ממתכנני בית הספר לרפואה בעין כרם.
בשנת 1973 סיימה לימודי תואר ראשון בלימודים קלאסיים ובארכאולוגיה באוניברסיטה העברית בירושלים ובשנת 1975 המשיכה את לימודיה לתואר שני בבלשנות השוואתית.
קריירה

צור התחילה במקצוע הבלשנות וב-1997 פרסמה מילון עברי-אנגלי-עברי מקיף בשיתוף עם אריה קומיי אשר יצא בהוצאת אחיאסף. בנוסף, בין השנים 1982 ו-1995 צור עבדה כעמיתת מחקר באוניברסיטה העברית.